SZINOPSZIS

MANGÓ GABI

SZÉLCSENGŐ

Rövid játékfilm 2021.

Logline: Abortusz vagy nem abortusz? Sokszor felmerülő kérdés. Ha nem abortusz, akkor az anyai lelkiismeretfurdalás, vagy a magzatot ért lelki trauma befolyásolhatja-e később az anya-fiú kapcsolatot, főként akkor, ha kiderül, hogy a fiú transznemű lány.

A történet három szálon fut: egy csak hátulról látott nőt érő atrocitások, egy abortusz előtti pillanat valamelyik hétköznapi kórházi folyosón, és egy család fejlődése, a kialakult, nem hétköznapi helyzet elfogadása vagy elutasítása, esetleges a család széthullása, akkor amikor kiderül a másság.

A film érdekessége, hogy a hétköznapi életünkben ki nem mondott dolgokat a filmben sem mondják ki. Ez főként a család megjelenítésekor dominál. A „szőnyeg alá söprés”, az „úgy teszünk mintha”, a keresztény jelképek finom képi megjelenése a filmben, még ad a film történetéhez plusz jelentést is a hagyományos európai értékrendünk beemelésével. Megértés, elfogadás, és tolerancia, vagy elutasítás, megbélyegzés és tűrhetetlenség?

Ha a család széthullik a teher alatt, hol van a család összetartó ereje? – ezek mind a rövidfim által feltett kérdések.

Milyen hétköznapi problémákat, atrocitásokat kell elviselnie annak az embernek, aki felvállalja a transzneműségét? Vagy inkább úgy fogalmaznám meg a kérdést: Ha transznemű vagy, vagy élsz, vagy nem élsz. Ha élsz, akkor nem tudsz másként élni, mint ami, aki vagy. Ha nem élsz, azt csak „látens” öngyilkossággal teheted. Aki nem vállalja fel magát, az az ember nem követ el öngyilkosságot magával szemben nap, mint nap?

A film utolsó kockáin áll össze a kép: a film végig ugyanannak a transznemű nőnek a sorsát követi, az ő gyerekkoráról, családjáról, magzati létéről szól a történetet.

A történet elmesélésekor az elhangzó kevés beszéd ellenére, az egész film önmaga egy felkiáltás: Felkiáltás az elfogadásért és a szeretetért.

A filmből kirajzolódik egy nagyon finom anya-fiú/lány kapcsolat és az, hogy az életben sokszor fontosabb az, ami a szavakon túl zajlik.